
Republika Hrvatska
Općinski sud u Crikvenici
Kralja Tomislava 85 A, Crikvenica
Poslovni broj: Pp-445/2022

U  I M E  R E P U B L I K E  H R V A T S K E

R J E Š E N J E

	Općinski sud u  Crikvenici, Prekršajni odjel, po sucu tog suda Gordani Vulić Pavlović, uz sudjelovanje Melite Mrakovčić kao zapisničarke, u prekršajnom postupku protiv prvookrivljenika InGenium Construct d.o.o. i dr., zbog djela prekršaja iz odredbe članka 247. stavka 2. i dr. Zakona o strancima (Narodne novine broj 130/11, 74/13, 69/17, 46/18, 53/20, 133/20, 114/22, 151/22 i 40/25, dalje ZS), u povodu optužnog prijedloga Republike Hrvatske, Državnog inspektorata, Područni ured Rijeka, Služba za nadzor radnih odnosa, klasa: 116-02/22-01/1709, urbroj: 443-02-02-10-22-7 od 23. ožujka 2022., izvan ročišta dana 23. srpnja 2026.,

r i j e š i o   j e

I. Obustavlja se prekršajni postupak protiv prvookrivljene pravne osobe, trgovačkog društva InGenium Construct d.o.o., sa sjedištem u Zagrebu, Ulica kralja Tomislava 2, OIB:71999740056 te  drugookrivljenog Ivana Svibena, s prebivalištem u Andraševcima, Livadska ulica 8, OIB: 00661388584, zbog djela prekršaja iz članka 247. stavka 2. i dr. Zakona o strancima.

II. Temeljem odredbe članka 140. st. 2. Prekršajnog zakona troškovi prekršajnog postupka padaju na teret proračunskih sredstava suda.

Obrazloženje

1.Presudom ovoga suda posl.br. Pp-445/2022 od 4. studenog 2025. okrivljenici su utvrđeni krivim te im je izrečena novčana kazna uz obvezu plaćanja troškova postupka za počinjenje prekršaja iz odredbe članka 247. stavka 2. i dr. Zakona o strancima.

2. Prema odredbi čl. 184. st. 6. Prekršajnog zakona (Narodne novine broj 107/07, 39/13, 157/13, 110/15, 70/17 i 118/18, dalje: PZ) kada u postupu dostave nepravomoćne odluke o prekršaju ili u roku za podnošenje pravnog lijeka protiv odluke o prekršaju istekne zakonom propisani rok za zastaru prekršajnog progona rješenjem će se utvrditi da je nastupila zastara prekršajnog progona i prekršajni postupak obustaviti.
3. Obzirom da je zastara prekršajnog progona nastupila u postupku dostave nepravomoćne odluke o prekršaju to je temeljem odredbe članka 184. stavka 6. Prekršajnog zakona doneseno rješenje kojim se obustavlja prekršajni postupak u ovoj pravnoj stvari.

U Crikvenici 23. srpnja 2026. 

  Zapisničarka:                                				                 Sudac:
Melita Mrakovčić                                                                        Gordana Vulić Pavlović





UPUTA O PRAVNOM LIJEKU
Protiv ovog rješenja dopuštena je žalba Visokom prekršajnom sudu Republike Hrvatske u roku od 8 dana od primitka istoga. Žalba se podnosi putem ovog suda, u tri jednaka potpisana primjerka.



DNA:
· tužitelju;
· okrivljenicima.

